Arne Rettedal

Arne Rettedal (1926–2001) var en norsk sivilingeniør og politiker (H). Han var kommunal- og arbeidsminister i Willoch-regjeringen 1981–1986, fylkesordfører i Rogaland og ordfører i Stavanger 1965–1967 og 1972–1981. Han har fått mye av æren for at Stavanger ble valgt som Norges oljehovedstad.

 Bakgrunn 
Rettedal var sønn av bonde Ola Rettedal og Rakel Kristine Berge. Han avla studenteksamen ved St.Svithun gymnas i 1947. Deretter var han på farens ønske en periode bonde på hjemgården før han i 1953 startet å studere til sivilingeniør ved Norges tekniske høgskole der han avla eksamen i 1957. Etter endt utdannelse arbeidet Rettedal en tid i firmaet Boy & Waage før han i 1961 startet eget konsulentfirma. Han drev dette til 1995.

 Politisk karriere 
I årene 1959–1963 var Rettedal medlem av Madla formannskap. Fra 1964 til 1965 var han ordfører i Madla. I 1965 ble Madla kommune sammen med store deler av Hetland kommune innlemmet i Stavanger. Rettedal ble da medlem av Stavanger bystyre  og ny ordfører i Stavanger. Ved valget i 1967 tapte de borgerlige valget i Stavanger, men Rettedal kom tilbake som ordfører i 1972 og innehadde vervet fram til 1981. Rettedal satt igjen i Stavanger bystyre fra 1988 til 1999.

I periodene 1963–81 og 1988–99 satt Rettedal også i Rogaland fylkesting. Han var fylkesordfører i Rogaland 1988–1991. 

I oktober 1981 ble han kommunal- og arbeidsminister i Kåre Willochs regjering, en stilling han hadde fram regjeringen gikk av i 1986.

Rettedal var en viktig samarbeidsarkitekt som betydde mye for samholdet da Kristelig Folkeparti og Senterpartiet i 1983 ble tatt inn i den andre Willochregjeringen. Han hadde en genuin tro på samarbeid mot sentrum både i fylkespolitikken og på nasjonalt plan.

I 1983 fikk han iverksatt et program for bevilgninger – kjent som «rettedalspakker» – for å bedre sysselsettingen i en tid med høy arbeidsledighet. Slik fikk en løst mange lokale oppgaver som ellers lå på vent. Disse investeringene var avgjørende for å få Atlanterhavsveien realisert på 1980-tallet.Helge Hegerberg: Retterdøler til stor hjelp, Adresseavisen 9. januar 2009 «Rettedalspakken» finansierte i overkant av 20 sysselsatte for Bergen byarkiv til utføring av arkivets regulære virksomhet. Etter at Rettedals tiltak var avsluttet, gikk antallet ned til fem.Målsettingsdokument for Bergen byarkiv, 1986,  (s. 28)

 Utmerkelser 
Rettedal ble i 1993 utnevnt til ridder av 1. klasse av St. Olavs Orden. I 1977 ble han utnevnt til offiser i den franske Æreslegionen. I 1981 ble han utnevnt til medlem av den britiske ordenen Order of the British Empire (MBE) av dronning Elisabeth II.

I 2014 fikk Ny Olavskleiv i Stavanger navnet Arne Rettedals gate.

 Annet 
Rettedal fremstilles av Vegar Hoel i NRKs dramaserie Lykkeland.

 Referanser 

 Eksterne lenker 



Kategori:Norske kommunalministre
Kategori:Statsråder i Regjeringen Willoch
Kategori:Høyre-statsråder
Kategori:Høyre-ordførere i Rogaland
Kategori:Ordførere i Madla
Kategori:Ordførere i Stavanger
Kategori:Fylkesordførere i Rogaland
Kategori:Norske sivilingeniører
Kategori:Personer tilknyttet Norges Statsbaner
Kategori:Riddere av 1. klasse av St. Olavs Orden
Kategori:Æreslegionen
Kategori:Honorære utnevnelser til Order of the British Empire
Kategori:Fylkesordførere fra Høyre
Kategori:Order of the British Empire (MBE)